## France Prešeren, Slovo od mladosti

Predelaj v e-gradivih pesem Franceta Prešerna Slovo od mladosti. V pomoč ti je spletna stran <http://www.s-sers.mb.edus.si/gradiva/w3/slo/009_slovo_od_mladosti/03_obravnava.html>.

V svojem e-Listovniku, v razdelku Moje učenje (za vsako poglavje imaš na levi strani tabele zapisano, kam kaj vpisuj), dopolnjuj spodnje zahteve. Naloge lahko rešuješ tudi v zvezek/na list …

|  |  |
| --- | --- |
| **Predznanje** | Slovo od mladosti je bila priljubljena tema v obdobju romantike.  V obliki miselnega vzorca napiši, kaj že veš o obdobju romantike.  Kaj pa ti misliš, da je značilno za mladega človeka? (Označi z **DA NE**)**:Vrh obrazca**  – da rad sanjari;  – da skuša spremeniti svet;  – da je premišljen;  – da je upornik;  – da je potrpežljiv;  – da je previden;  – da je navihan;  – da pretehta različne možnosti;  – da je razigran;  – da je resen.  Svojo nalogo fotografiraj/skeniraj in oddaj v rubriko **Predznanje.** |
| **Cilji** | Razmisli, kako bi za posamezen cilj vedel, da si ga dosegel. Kakšen bi moral biti izdelek oz. dejavnost? Ko končaš z razmišljanjem, zapiši svoje kriterije na list/v zvezek/skupen dokument. Določi, kateri kriteriji so zate najpomembnejši.  Fotografiraj/skeniraj list/zapis v zvezku ali prenesi besedilo iz skupnega dokumenta v zavihek **Moje učenje**, v razdelek **Postavitev ciljev**.  Označi, katere cilje boš poskusil doseči zelo dobro (zelena), srednje dobro (rumena) in povprečno (rdeča barva):   |  |  |  |  | | --- | --- | --- | --- | | Znam/Poznam ... |  |  |  | | … značilnosti Prešernovega zrelega obdobja, kot se kažejo v pesmi Slovo od mladosti. |  |  |  | | … razložiti pesem po kiticah. |  |  |  | | … razložiti, kakšna so spoznanja lirskega subjekta o svetu. |  |  |  | | … utemeljiti, zakaj je Slovo od mladosti elegija. |  |  |  | | … prepoznati in razložiti pesniška sredstva. |  |  |  | | … razložiti zgradbo pesmi. |  |  |  | | … prepoznati motive in tematiko ter razložiti sporočilo pesmi. |  |  |  | | … primerjati *Slovo od mladosti* z *Byronovo* romantično pesnitvijo *Romanje grofiča Harolda.* |  |  |  | |
| **Strategije** | Razmisli in v e-Listovnik zapiši odgovore na vprašanja:   1. Kako bom dosegel zastavljene cilje? 2. Kdo mi bo pri tem pomagal? 3. Ali poznam učinkovite strategije učenja in dela z viri? |
| **Dokazi** | Kako boš dokazal, da si cilj dosegel? Pri tem odgovori na spodnje zahteve (le-te so označene z barvami – za popolno poznavanje poglavja moraš poznati odgovore na vse zahteve):  –na spletni povezavi <http://www.s-sers.mb.edus.si/gradiva/w3/slo/009_slovo_od_mladosti/03_obravnava.html> prisluhni recitaciji pesmi Slovo do mladosti;  – razloži posamezne kitice (V pomoč sta ti spletni povezavi <http://www.s-sers.mb.edus.si/gradiva/w3/slo/009_slovo_od_mladosti/04_obravnava.html> in <http://www.s-sers.mb.edus.si/gradiva/w3/slo/009_slovo_od_mladosti/04_obravnava.html>.);  – razloži, kakšna so spoznanja lirskega subjekta o svetu, ki ga obkroža, in se opredeli do misli, da »le petica da ime sloveče« in da »človek toliko velja, kar plača«;  – utemelji, kako pa svet okoli sebe vidi mlad človek, in razloži, zakaj lahko v Slovesu od mladosti prepoznamo elegijo;  – razloži, s katerimi pesniškimi sredstvi dosega pesnik svoje učinke (Reši nalogo na spletni povezavi <http://www.s-sers.mb.edus.si/gradiva/w3/slo/009_slovo_od_mladosti/07_obravnava.html>.);  – razloži zgradbo pesmi, kako so zgrajene kitice, kakšen so rime in kako si sledijo (V pomoč ti je povezava <http://www.s-sers.mb.edus.si/gradiva/w3/slo/009_slovo_od_mladosti/10_obravnava.html>.);  – prepoznaj motive in tematiko ter razloži sporočilo pesmi;  – Prešernovo *elegijo Slovo od mladosti* primerjaj z *Byronovo* romantično pesnitvijo *Romanje grofiča Harolda Samota*, predvsem odnos lirskega subjekta do sveta.  ***Samota, 2. spev***  *Razmišljati na skalah tik prepada;*  *počasi stopati skoz gozdni mrak,*  *kjer so stvari, ki človek jim ne vlada*  *in kjer ni hodil še njegov korak;*  *za čredo divjih koz skoz siv oblak*  *v neznano plezati po gorski steni;*  *strmeti v slapa belogrivi trak –*  *– to ni samota – to samo pomeni*  *pomenkovati se z Naravo v vsej lepoti njeni.*  *V hrupu, v gneči gledati, čutiti,*  *živeti med ljudmi in od spoznanj*  *utrujen tujec v tujem svetu biti,*  *brez koga, ki bil bi dom tvojih sanj,*  *brez koga, ki bil bi ti sreča zanj,*  *brez koga, ki kot ti ta svet zaznava,*  *ki bi, ko umreš, smejal se malo manj*  *kot ves ta svet, ki zdaj te obletava –*  *to je res biti sam, to je samota prava. (Prevedel Janez Menart)*  Reši naloge (na koncu fotografiraj/skeniraj rešitve in jih oddaj med Dokaze). Dopolni tudi **delovni list Prešernovo življenje in ustvarjanje\_DL** in ga oddaj med Dokaze. |
| **Samoevalvacija** | V e-Listovniku dopolni povedi:   1. Na znanje/izdelek sem ponosen, ker … 2. Ko sem se učil/pripravljal ta izdelek, sem se naučil/spoznal …   c) Moje znanje/izdelek dokazuje, da znam/razumem …  č) Iz učenja/izdelka je razvidno, da sem v pripravo vložil veliko  truda, ker … |

|  |  |
| --- | --- |
| **Standard znanja** | |
| Rdeče | Minimalne zahteve, ki so pogoj za oceno 2. |
| Modro | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Pri učenju in izdelavi nalog lahko uporabiš tudi druge vire.

Viri:

– <http://www.s-sers.mb.edus.si/gradiva/w3/slo/009_slovo_od_mladosti/03_obravnava.html>, 20. 8. 2018

– Janko Kos, Tomo Kos: Svet književnosti 2. Maribor: Obzorja, 2000.

– Pavlič, Dović, Lah, Rovtar, Perko: Berilo 2, Umetnost besede. Ljubljana: Mladinska knjiga, 2008.

– Cuderman, Fatur, Koler, Korošec, Krakar – Vogel, Poznanovič, Špacapan: Branja 2. Ljubljana: DZS, 2001.